Cisjordanio: la israelaj fortoj fordetruas elementan lernejon de Masafer Yatta
#000001
La infanoj devis rapidege eliri tra la fenestro, antaŭ ol la israelaj buldozoj detruu la lernejon.
#000002
Merkredon, la israelaj fortoj fordetruis palestinan elementan lernejon apud la urbo Hebrono sude de okupaciata Cisjordanio.
#000003
Asafat, gea lernejo, estis fordetruita en Asafat al-Fawqa, unu el la vilaĝoj, kiuj konsistigas la regionon Masafer Yatta. Iliaj loĝantoj estas delonge minacitaj je elpelado kaj ordonoj de malkonstruado fare de la israelaj aŭtoritatoj.
#000004
La bildoj filmitaj de la israela aktivulo Itai Feitelson dum la malkonstruo montras instruistinojn, kiuj helpas junajn lernejanojn eliri tra la fenestro de la klasĉambro, dum la israelaj fortoj stariĝas ekstere.
#000005
Dekoj da israelaj soldatoj poste ĉirkaŭfermis la areon de la lernejo, situante supre de monteto, dum buldozo fordetruis ĝin.
#000006
Foto publikigita post la evento fare de la israela organizaĵo pri defendo de Homaj rajtoj B’Tselem montras amason de ruinaĵoj tie, kie troviĝis la lernejo.
#000007
Fouad al-Amour, aktivulo de Masafer Yatta, eksplikas al "Middle East Eye", ke israela tribunalo forpuŝis la apelacion de la loĝantoj kontraŭ la malkonstruo, post kiam la israela armeo deklaris, ke tiu loko prezentas « danĝeron por la lernejanoj ».
#000009
Li aldonas, ke la lernejanoj forestos lernejon, ĉar la plej proksimaj establaĵoj estas 2 kaj 4 kilometrojn for, kaj ke la trafiko de la Palestinanoj en la regiono estas tre limigita fare de la israela armeo.
#000010
« Ili elektis tiun strategian momenton, ĉar vintro proksimiĝas, kaj rekonstrui estos malfacile. Tiu evento estas eĉ pli granda katastrofo por la lernejanoj », bedaŭras la aktivulo.
#000011
« Ni faros nian eblon por rekonstrui ĝin sed ni scias, ke la israelaj aŭtoritatoj estas samtempe juĝantoj kaj partoprenantoj. »
#000012
La palestina ministrejo pri Edukado kvalifikis la malkonstruon « malama krimo ».
#000013
« Tiuj praktikoj fariĝis evidenta malobservado pri rajtoj de la lernejanoj al edukado sekura kaj libera » mencias la ministrejo, laŭ la novaĵagentejo Wafa.
#000014
La ministrejo precizigas, ke dekoj da palestinaj lernejanoj de Masafer Yattah nun ne plu havas lernejon.
#000015
La delegacio de Eŭropa Unio en la palestinaj teritorioj mesaĝis en Tvitero, ke ĝi estas « konsternita » pro la malkonstruo de la lernejo kaj asertis, ke la edukaj rajtoj de la Palestinanoj estu respektataj.
#000016
La delegacio poste deklaris sin « tre maltrankvila pro la israelaj aranĝoj, kiuj celas la humanitarajn strukturojn. La daŭraj truddevigaj aranĝoj minacas la ekzistadon de la palestinaj komunumoj. »
#000017
Laŭ Wafa, la israelaj fortoj konfiskis la lernejan materialon antaŭ ol fordetrui la konstruaĵon.
#000018
La malkonstruo de la lernejo Asafat intervenas post la vizito en Masafer Yatta mardon de palestinaj respondeculoj kaj reprezentantoj de internaciaj organizaĵoj pri Homaj rajtoj, solidarece kun ĝiaj palestinaj loĝantoj.
#000019
En aŭgusto, la israela Ĉefkortumo forpuŝis apelacion de la palestinaj loĝantoj kontraŭ malkonstruado de klinikoj, de du lernejoj kaj aliaj konstruaĵoj de la regiono.
#000020
Israelo dekretis tiun teritorion 30 km2 « limiga militzono » komence de la 1980aj jaroj asertante, ke ili estis neloĝataj.
#000021
La loĝantoj de Masafer Yatta asertas, ke multaj palestinaj familioj jam vivis el konstanta maniero en la regiono, antaŭ ol Israelo kontraŭleĝe okupaciis Cisjordanion post la Sestaga Milito.
#000022
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000024
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000026